Йылдан-йыл киңәйеп, халҡы арта барған Нуғай ҡасабаһы өсөн яңы мәктәп күптән көнүҙәккә әйләнгән мәсьәлә булды. 147-се мәктәптең быға тиклем ҡулланылған бинаһы уҙған быуаттың 70-се йылдарында төҙөп тапшырылған. Ҡыҫынҡы бүлмәләр, тар коридорҙар, ике сменала уҡытыу, әлбиттә, белем һәм тәрбиә биреү эшмәкәрлеген әллә ни киң ҡолас менән алып барырға мөмкинлек бирмәгән. Һәм бына, ниһайәт, ҡасаба халҡының, балаларҙың, уҡытыусылар коллективының оло ҡыуанысы булып күркәм мәктәп ҡалҡып сыҡты.